text: L'Ajuntament de BCN actuarà preventivament en els desnonaments de famílies en situació de vulnerabilitat | Ràdio Barcelona | Cadena SER
  Els serveis socials actuaran de forma preventiva en casos de desnonament de famílies amb persones grans, menors o discapacitats gràcies a un nou protocol entre el consistori i el Col·legi de Procuradors de Barcelona
  16/04/2012 - 14:19 h. CEST
  L'objectiu de l''Area de Qualitat de Vida de l'Ajuntament de Barcelona és poder atendre amb antelació els casos que afectin a persones en situació greu de vulnerabilitat, per poder preveure si necessiten un allotjament, magatzem de mobiliari o altres serveis.
  Amb aquest acord signat amb el Col·legi de Procuradors de Barcelona, aquest organisme comunicarà a l'ajuntament les dades de les persones en perill de desnonament, sempre que aquestes ho autoritzin.
  L'acció se suma a altres accions ja impulsades a nivell municipal, com la presència de serveis socials en el moment dels desnonaments, el treball amb organismes judicials per tenir informació estadística dels diferents casos de llançament immobiliari i la creació d'una comissió mixta per tractar aquesta qüestió entre representants bancaris, polítics i de la Plataforma d'afectats per la Hipoteca.